Misrda politsiya avtobusining o‘qqa tutilishi oqibatida 3 kishi halok bo‘ldi

Sinay yarim oroli shimolida joylashgan Shayx Zubayd shahrida ro‘y bergan teraktda xizmatga yangi kelgan uch nafar yigit halok bo‘ldi, yana sakkiz kishi yaralandi. Bu haqda Misr IIV manbalariga tayanib, “TASS” xabar bermoqda.

Vazirlik matbuot xizmati ma’lumotiga ko‘ra, politsiyachilar bo‘lgan avtobus granatomyotdan o‘qqa tutilgan. Hozirda armiya bo‘linmalari hujum uyushtirgan terrorchilarni aniqlash maqsadida hodisa hududini ko‘zdan kechirmoqda.